Running Scenes

Tuvunu Trail Run - Αγώνας Οχυρού Νυμφαίας 32 km Tuvunu
2022-09-01 08:00 - 17:00 (Europe/Athens) | Κομοτηνή, Κομοτηνή, Κομοτηνή, Κομοτηνή, Ελλάδα
Tuvunu Trail Run – Αγώνας Οχυρού Νυμφαίας 32 km Tuvunu
11ος Αγώνας Ορεινού Τρεξίματος Οχυρού Νυμφαίας Tuvunu 32 χιλιόμετρα
Ο σύλλογος Δρομέων Υγειάς RodopiRunners προκηρύσσει τη διοργάνωση του 11ου ορεινού αγώνα Οχυρού Νυμφαίας Tuvunu.
Ο αγώνας θα πραγματοποιηθεί την Κυριακή 20 Νοεμβρίου 2022.
Η διαδρομή του αγώνα των 32 χιλιομέτρων, με θετική υψομετρική διαφορά 1.600 μέτρων, φέρει ένα όνομα μεγάλης ιστορικής και πολιτισμικής σημασίας. Στο Οχυρό Νυμφαίας, την 6η Απριλίου 1941, γράφτηκε μια από τις λαμπρότερες σελίδες δόξας του Ελληνικού Στρατού. Επίσης, στα ίδια μονοπάτια για χιλιάδες χρόνια βάδισαν οι αρχαίοι Θράκες, οι Βυζαντινοί και μέχρι σήμερα οι αρχέγονοι πληθυσμοί των Πομάκων.
Η εκκίνηση του αγώνα θα δοθεί από το Τουριστικό περίπτερο της Νυμφαίας στις 9 π.μ., ενώ και ο τερματισμός θα είναι στο ίδιο σημείο.
Ο αγώνας ακολουθεί τη κυκλική διαδρομή: Τουριστικό Νυμφαίας – Εκκλησάκι Αγίου Γεωργίου – Πυραμίδα 24 (Ελληνοβουλγαρικό σύνορο) – Πυραμίδα 22 (Ελληνοβουλγαρικό σύνορο) – Στρατιωτικό Φυλάκιο Δραγάτη – Υψομετρικό 784 μ. «Λιθάρι» – Ποτίστρα – Κανόνι – Υψομετρικό 564 μ. και επιστροφή για τερματισμό στο Τουριστικό περίπτερο Νυμφαίας.

Σεβόμενοι όλοι στο σύλλογο την υγειονομική κατάσταση που επικρατεί, ο αγώνας θα διεξαχθεί σύμφωνα με τα υγειονομικά πρωτόκολλα που θα επιβάλλει η ΓΓΑ. Η τροποποίηση αυτή θα είναι δυναμική και άμεσα ανακοινώσιμη.

Υπενθυμίζουμε ότι ο αγώνας για πρώτη φορά φέτος θα αποτελέσει μέρος της σειράς αγώνων HARTA Series 2022.

Οι εγγραφές θα πραγματοποιηθούν μόνο ηλεκτρονικά μέσω της επίσημης σελίδας του συλλόγου Δρομέων Υγείας RodopiRunners,
www.rodopirunners.gr.

Ημερομηνία ανοίγματος εγγραφών ορίζεται η 1η Σεπτεμβρίου 2022.

Το κόστος συμμετοχής ανέρχεται στα 25 ευρώ, συμπεριλαμβανομένου τροφοδοσίας, ηλεκτρονικής χρονομέτρησης, μεταλλίου, αριθμό συμμετοχής και τεχνικής μπλούζας του αγώνα.

Δικαίωμα συμμετοχής έχουν όλοι οι αθλούμενοι ηλικίας 18 ετών και άνω. Συμμετοχή ανηλίκων μόνο με έγκριση γονέα και υπεύθυνη δήλωση αυτού.

Κάθε συμμετέχων τρέχει με δική του ευθύνη, συστήνεται η πρόσφατη ιατρική του εξέταση, να χαίρει άκρας υγείας και να είναι σε κατάσταση να ανταπεξέλθει στις απαιτήσεις αυτού του αγώνα.

Βραβεύονται οι τρεις πρώτοι άντρες και πρώτες γυναίκες γενικής καθώς και οι τρείς πρώτοι της κατηγορίας 50+

Στο σημείο εκκίνησης θα υπάρχει ειδικά διαμορφωμένος χώρος όπου θα μπορούν να αλλάξουν οι αθλητές και να αφήσουν με ασφάλεια τα προσωπικά τους είδη.
Θα υπάρχουν τέσσερις (4) ενδιάμεσοι σταθμοί τροφοδοσίας.
Χρονικό όριο του αγώνα ορίζονται οι 7 ώρες.
Δες εδώ το Καλεντάρι με Αγώνες Τρεξίματος 2022

2ο WEST RUN
2022-08-09 08:00 - 17:00 | 1oυ West Run Würth, ΑΓΙΟΙ ΑΝΑΡΓΥΡΟΙ ΑΤΤΙΚΗΣ, Αθήνα, 13561
2 ο WEST RUN – Την Κυριακή 23 Οκτωβρίου 2021, θα πραγματοποιηθεί από τον δήμο Αγ. Αναργύρων / Καματερού, για δεύτερη συνεχή χρονιά η δρομική διοργάνωση, με την επωνυμία 2 ο WEST RUN, που θα περιλαμβάνει αποστάσεις 20 χιλιομέτρων, σκυταλοδρομία 20 χιλιομέτρων (2 Χ 10 χλμ), 5 χιλιομέτρων και παιδικό αγώνα 1 χιλιομέτρου. Την τεχνική επιμέλεια και υποστήριξη της διοργάνωσης έχει αναλάβει η εταιρεία MYSPORTEVENT. Περισσότερες πληροφορίες του αγώνα θα προστίθενται καθημερινά στην ιστοσελίδα www.westrun.gr, καθώς και από την σελίδα fb της διοργάνωσης.
Οι αγώνες δρόμου θα διεξαχθούν σύμφωνα με τους παρακάτω όρους:

Ημερομηνία Αγώνα Κυριακή 23 Οκτωβρίου 2022
Τόπος διεξαγωγής Δήμος Αγ. Αναργύρων / Καματερού
Αφετηρία – Τερματισμός Πλατεία Αγίων Αναργύρων

Βράβευση στις Ηλικιακές κατηγορίες:
– Κύπελλα θα απονεμηθούν στον 1ο & 1η αθλητή /αθλήτρια κάθε ηλικιακής κατηγορίας, μόνο στην απόσταση των 20 χλμ. Ο/Η δεύτερος /η & τρίτος /η αθλητής /αθλήτρια θα βραβευτούν με ασημένιο και χάλκινο μετάλλιο αντίστοιχα.
– Μετάλλια απονέμονται σε όλους τους συμμετέχοντες.
– Δίπλωμα συμμετοχής για όλους τους δρομείς.
Το δίπλωμα συμμετοχής με το ονοματεπώνυμο ,τον χρόνο και την σειρά κατάταξης τους θα μπορέσουν να το πάρουν ηλεκτρονικά, μετά το πέρας του αγώνα και την έκδοση των οριστικών αποτελεσμάτων, μέσα από το ιστοσελίδα www.westrun.gr.
Όριο Συμμετοχών – Δηλώσεις Συμμετοχής
Δεν υπάρχει όριο συμμετοχής.
Δήλωση συμμετοχής
– Ημερομηνία έναρξης εγγράφων για τον αγώνα: Θα ανακοινωθεί άμεσα
– Ημερομηνία λήξης εγγραφών για τον αγώνα: Τετάρτη 12 Οκτωβρίου 2022
Δες εδώ το Καλεντάρι με Αγώνες Τρεξίματος 2022

Paros Way 2022 - Τρέξιμο & Κολύμπι
2022-05-21 08:00 - 2022-05-22 17:00 | Πάρος – Παροικιά – Νάουσα, Πάρος, Παροικιά, Κυκλάδων, Παροικιά, Ελλάδα
Paros Way 2022 – Το διήμερο 21 – 22 Μαΐου 2022, θα πραγματοποιηθεί για πρώτη φορά η αθλητική διοργάνωση Paros Way 2022, σε έναν από τους σημαντικότερους τουριστικούς προορισμούς παγκοσμίως, στο νησί της Πάρου και υπόσχεται να χαρίσει στους λάτρεις των sports έντονες συγκινήσεις. Το Paros Way αποτελεί ιδέα και θα υλοποιηθεί από την My Sportevent, υπό την αιγίδα η του δήμου Πάρου.
Η Οργανωτική Επιτροπή όπως είχε ενημερώσει πρόσφατα, ανακοινώνει ότι οι εγγραφές για τις αποστάσεις του τρεξίματος, έχουν ανοίξει και είναι διαθέσιμες στην ιστοσελίδα της διοργάνωσης www.parosway.gr στο ειδικό πεδίο εγγραφές.
Η εμπειρία της My Sportevent στην υλοποίηση ποιοτικών διοργανώσεων αποτελεί εγγύηση για την επιτυχία. Περισσότερες πληροφορίες του αγώνα θα προστίθενται καθημερινά στην ιστοσελίδα της διοργάνωσης www.parosway.gr.
Έκπτωση 40% στα εισιτήρια της Blue Star Ferries για το Paros Way
Η Οργανωτική Επιτροπή με χαρά ανακοινώνει την συνεργασία με την ελληνική ακτοπλοϊκή εταιρεία Blue Star Ferries, η οποία θα παρέχει σε όλους τους συμμετέχοντες και τα οχήματά τους έκπτωση 40% στις μετακινήσεις με τα πλοία του στόλου της.
Η έκπτωση ισχύει για τις μετακινήσεις μεταξύ 19/05 – 23/05 και αφορά τις μετακινήσεις

Πειραιάς – Πάρο
Πάρο – Πειραιάς.

Οι συμμετέχοντες στην διοργάνωση Paros Way που επιθυμούν να κάνουν χρήση της έκπτωσης, θα πρέπει να επικοινωνούν απαραίτητα με τα λιμενικά γραφεία:

GELASAKIS SHIPPING TRAVEL, τηλ. 210 4222440 (Πειραιάς)
ERKYNA TRAVEL, τηλ. 22840 22654 (Πάρος)

Απαραίτητη προϋπόθεση για την παροχή της έκπτωσης είναι η παρουσία στην ονομαστική λίστα που αποστέλλει η διοργάνωση στα αναγραφόμενα λιμενικά γραφεία. Υπενθυμίζεται ότι τα εισιτήρια/κρατήσεις με την έκπτωση δεν αλλάζουν, δεν γίνονται open ούτε με την καταβολή της διαφοράς. Επίσης επισημαίνεται ότι την ημέρα του ταξιδιού/τελευταία στιγμή δεν είναι δυνατή η παροχή της έκπτωσης. Τυχόν ακυρώσεις εισιτηρίων πραγματοποιούνται βάσει της εμπορικής πολιτικής της Blue Sta Ferries.
ΤΟΠΟΣ

Πάρος – Κυκλάδες
Παροικιά – Νάουσα

ΗΜΕΡΟΜΗΝΙΑ Paros Way

21 – 22 Μαΐου 2022

ΑΓΩΝΙΣΜΑΤΑ Paros Way

Τρέξιμο 21 km
Relay 21 km (2×10,5 km)
5 km, kids
Κολύμπι (με στολή & χωρίς στολή) 3 km, 1 km, kid

Εγγραφές Paros Way

Για εγγραφές στο Paros Way εδώ

Δες εδώ τους αγώνες τρεξίματος που έχει συμμετάσχει το Running Scenes

1° Νάουσα Βέρμιο Marathon 6 Κορφές
2022-05-21 - 2022-06-03 | Νάουσα Βέρμιο, Kleomenous 2, Athina, 106 75
1° Νάουσα Βέρμιο Marathon 6 Κορφές – ΑΚΥΡΩΣΗ
Έπειτα από την αρχική μετάθεση της ημερομηνίας διεξαγωγής του 1ου <<Νάουσα Βέρμιο Marathon ” 6 κορφές ” >> απ’ τις 07/05 στις 21/05 και κάνοντας τα αδύνατα δυνατά για να ετοιμάσουμε στον απόλυτο βαθμό αυτό που οραματίστηκε ο σύλλογος μας με όρεξη και μεράκι αλλά μη έχοντας τον καιρό και την φύση σύμμαχο μας, βρισκόμαστε στην δυσάρεστη θέση να ανακοινώσουμε την ΑΚΥΡΩΣΗ του αγώνα μας μη μπορώντας πλέον ( μετά και τις τελευταίες βροχοπτώσεις και δυνατούς ανέμους ) να υποσχεθούμε ότι η διαδρομή θα είναι ασφαλής ( η ασφάλεια είναι η προτεραιότητα μας ) τόσο για τους αθλητές όσο και για τους εθελοντές ( μεταφορά εξοπλισμού κλπ ) και μη θέλοντας να θέσουμε σε κίνδυνο κανέναν καταλήγουμε στην ΑΚΥΡΩΣΗ του αγώνα για το 2022.
Οι λόγοι που μας οδηγούν στην τελική μας απόφαση είναι οι εξής :

Ασφάλεια όλων ( αθλητών – εθελοντών )
Πάνω απο 3μ χιόνι στο αλπικό κομμάτι της διαδρομής
Μεγάλες ποσότητες πεσμένων κορμών σε δύσβατα μονοπάτια τα οποία απαιτούν χρόνο για να απομακρυνθούν
Αποφυγή ταλαιπωρίας – σύγχυσης των αθλητών με πιθανή ματαίωση ή αναβολή η νέα μετάθεση του αγώνα την τελευταία στιγμή

O Α.Σ Νάουσα ΒέρμιοTrail και ο Δήμος Ηρωικής πόλης Νάουσας προκηρύσσουν τη διοργάνωση του αγώνα ορεινού τρεξίματος «1° Νάουσα Βέρμιο Marathon» που θα διεξαχθεί την Κυριακή 21 Μαϊου 2022. Η Νάουσα βρίσκεται στους πρόποδες του βουνού «Βέρμιο» και στο φημισμένο άλσος του ΑγίουΝικολάου από όπου πηγάζει το ποτάμι «Αράπιτσα», είναι και το σημείο εκκίνησης της διαδρομής . Η διαδρομή είναι 42 χλμ απόστασης και 2600μ υψ.διαφορά.
Περισσότερες πληροφορίες στο προσεχές διάστημα με την αναλυτική προκήρυξη του αγώνα. Μείνετε συντονισμένοι!
Ο αγώνας θα διεξαχθεί τηρώντας όλα τα υγειονομικά πρωτόκολλα για τον COVID-19
1° Νάουσα Βέρμιο Marathon 6 Κορφές

Τόπος Εκκίνησης:Άλσος Αγίου Νικολάου Νάουσας.
Τόπος Τερματισμού:Άλσος Αγίου Νικολάου Νάουσας.
Ημερομηνία Διεξαγωγής:Σάββατο 21 Μαΐου 2022
Απόσταση – Υψομετρική διαφορά : 42 χλμ – 2600 υψ.
Ώρα Εκκίνησης αγώνα:08:00 π.μ.
Κόστος εγγραφής: 40 €
Όριο συμμετεχόντων: 150 αθλητές
Διαδρομή – Χρονομέτρηση: Η χρονομέτρηση θα γίνει ηλεκτρονικά (chip).
Απονομές: Ώρα απονομών στις 15:00 μ.μ.
Εγγραφές : Οι εγγραφές ξεκινούν από την Τρίτη 01/03/2022και θα πρέπει να γίνουν το αργότερο μέχρι την Τρίτη 26/04/2022 ή έως τη συμπλήρωση των 150 συμμετοχών.
Ο αγώνας θα διεξαχθεί τηρώντας όλα τα υγειονομικά πρωτόκολλα για τον COVID-19 που θα ισχύουν τη συγκεκριμένη χρονική περίοδο. Πριν, μετά και κατά τη διάρκεια του αγώνα.
Παράλληλα με την ημέρα του αγώνα θα διεξαχθούν και αγώνες Δημοτικού (1000μ) και Γυμνασίου (2000μ). Οι συμμετοχές για τα παιδιά θα είναι ΔΩΡΕΑΝ.

Πληροφορίες-επικοινωνία για 1° Νάουσα Βέρμιο Marathon 6 Κορφές

Facebook : Νάουσα Βέρμιο Trail
E-mail: naoussavermiotrail@gmail.com

ΓΕΝΙΚΑ
1.α. Η διαδρομή του αγώνα σχεδιασμένη να ξεκινάει και να τελειώνει μέσα στο άλσος Αγίου Νικολάου αποτελείται κατά κύριο λόγο από συνδυασμό μονοπατιών ποικίλης βατότητας, αλπικού τοπίου και ορεινών χωματόδρομων. Η διαδρομή έχει μήκος 42 χιλιόμετρα και θετική υψομετρική διαφορά (ανάβαση) που φτάνει τα 2600 μέτρα. Το χρονικό όριο του αγώνα είναι εννιά (9) ώρες με ενδιάμεσα χρονικά όρια-κοψίματα από την ώρα εκκίνησης (08:00 π.μ.), 1ο στην θέση «Αεροπόρος» (13ο χλμ σε 3,5 ώρες) , 2ο στην θέση «3-5 Πηγάδια» (26ο χλμ σε 6 ώρες) , 3ο στην θέση «Προφήτης Ηλίας» (35ο χλμ σε 7,5 ώρες).
1.β. ΑΝΑΛΥΣΗ ΔΙΑΔΡΟΜΗΣ 1ου Νάουσα Βέρμιο Marathon «6 Κορφές»:
Η διαδρομή του αγώνα αποτελείται από :
ΜΟΝΟΠΑΤΙ : 24 χιλιόμετρα.
ΑΛΠΙΚΟ ΤΟΠΙΟ : 12 χιλιόμετρα.
ΟΡΕΙΝΟΙ ΧΩΜΑΤΟΔΡΟΜΟΙ : 6 χιλιόμετρα.

ΕΓΓΡΑΦΕΣ – ΣΥΜΜΕΤΟΧΕΣ
2.Δικαίωμα Συμμετοχής: Δικαίωμα συμμετοχής έχουν όλοι οι αθλητές και αθλήτριες, άνω των 20 ετών, οι οποίοι θα τρέξουν με δική τους ευθύνη, θα πρέπει να έχουν εξεταστεί πρόσφατα από γιατρό και θα υπογράψουν τσεκάροντας την πρωτότυπη υπεύθυνη δήλωση, που θα εμφανιστεί αμέσως μετά την καταχώρηση των στοιχείων στην φόρμα εγγραφής.
3.Δηλώσεις Συμμετοχής: Οι εγγραφές ξεκινούν από την Τρίτη 01/03/2022 και θα πρέπει να γίνουν το αργότερο μέχρι την Τρίτη 26/04/2022 ή έως τη συμπλήρωση των 150 συμμετοχών.
Εγγραφές της τελευταίας στιγμής δεν θα γίνουν δεκτές.
4.Ατομικές εγγραφές: Οι ατομικές δηλώσεις συμμετοχής θα γίνονται υποχρεωτικά μέσω της παρακάτω ηλεκτρονικής φόρμας. Η πληρωμή πρέπει να γίνει εντός δέκα (10) ημερολογιακών ημερών, μετά την εγγραφή. Σε διαφορετική περίπτωση οι διοργανωτές έχουν το δικαίωμα αφαίρεσης του αθλητή από τη λίστα συμμετεχόντων.
5.Ομαδικές εγγραφές: Θεωρούνται αυτές από 6 άτομα και επάνω και θα πρέπει να γίνει ταυτόχρονη εγγραφή ή να σταλεί ένα αρχείο του Excel με τα στοιχεία των αθλητών στο naoussavermiotrail@gmail.com. Το κόστος των ομαδικών εγγραφών ανέρχεται σε 35€ ανά συμμετοχή.
ΑΚΥΡΩΣΗ ΣΥΜΜΕΤΟΧΗΣ
6. Εγγεγραμμένος – πληρωμένος αθλητής/ρια δικαιούται ακύρωση της συμμετοχής του με παράλληλη επιστροφή των χρημάτων του, εφόσον η ακύρωση ζητηθεί από την διοργάνωση μέχρι τις 30 Μαρτίου. Στο διάστημα 1 Απριλίου – 10 Απριλίου το ποσό επιστροφής ορίζεται στα 20 ευρώ και από τις 11 Απριλίου κι έπειτα δεν θα επιστρέφεται κανένα ποσό.
7. Link Εγγραφών
https://results.chronolog.gr/registrationc1.aspx?h=6e330f55ebb383ee6120ca4dbd31708c&l=GR&g=0

ΚΟΣΤΟΣ ΣΥΜΜΕΤΟΧΗΣ – ΠΑΡΟΧΕΣ

Το κόστος συμμετοχής είναι 40 ευρώ (σαράντα ευρώ)μέσω τραπεζικής κατάθεσης στον αριθμό λογαριασμού του Α.Σ. Ν.Β.Τ.
Αριθμός Λογαριασμού: Alpha Bank [REDACTED]
Κατά την πληρωμή πρέπει να αναγράφεται το ονοματεπώνυμο.
Οποιαδήποτε πληρωμή γίνει από άλλη τράπεζα τα έξοδα επιβαρύνουν τον ίδιο τον αθλητή. Έγκυρη πληρωμή θεωρείται μόνο αυτή που θα εμφανιστεί ολόκληρο το ποσό των 40 ευρώ.

Ονοματεπώνυμο δικαιούχου: ΑΘΛΗΤΙΚΟΣ ΣΥΛΛΟΓΟΣ ΝΑΟΥΣΑ ΒΕΡΜΙΟ

Οι παροχές που καλύπτει το τίμημα συμμετοχής των αθλητών είναι οι ακόλουθες :

Προαγωνιστικό γεύμα ( Pasta Party )
Τροφοδοσία στον αγώνα
Ηλεκτρονική χρονομέτρηση
Ιατρική υποστήριξη και πρώτες βοήθειες
Αναμνηστικό δώρο συμμετοχής ( Τ-shirt DYNAFIT )
Αναμνηστικό μετάλλιο τερματισμού ( για όσους τερματίσουν εμπρόθεσμα )
Μεταγωνιστικό γεύμα

Καλύπτεται επίσης η μετακίνηση στον χώρο τερματισμού, όσων αθλητών εγκαταλείψουν ή αποκλειστούν με οχήματα της διοργάνωσης, από συγκεκριμένα σημεία ( Αεροπόρος , βάση Χ/Κ 3-5Πηγάδια και Προφήτης Ηλίας). Σε κάθε άλλη περίπτωση η διοργάνωση δεν επιβαρύνεται με την ευθύνη για οδική ή άλλη μεταφορά των αθλητών που εγκαταλείπουν τον αγώνα, ωστόσο θα καταβάλλει προσπάθειες να τους εξυπηρετήσει.

Όσοι αθλητές (πληρωμένη συμμετοχή) δεν παρουσιαστούν την ημέρα του αγώνα για διαπίστευση θα λάβουν τα αναμνηστικά τους με δική τους οικονομική επιβάρυνση.

ΠΑΡΑΛΑΒΗ ΑΡΙΘΜΩΝ ( bib numbers )
8.Παραλαβή Αριθμών: Η παραλαβή των αριθμών των αθλητών θα γίνει την Παρασκευή 20/05/2022 από την Γραμματεία της διοργάνωσης μεταξύ 17:00 μ.μ. και 21:00 μ.μ. στον χώρο διεξαγωγής του Pasta Party και το Σάββατο 21/05/2022 μεταξύ 06:30 π.μ. και 07:30 π.μ. από την Γραμματεία της διοργάνωσης στον χώρο εκκίνησης.

ΒΡΑΒΕΥΣΕΙΣ ΑΘΛΗΤΩΝ – ΗΛΙΚΙΑΚΕΣ ΚΑΤΗΓΟΡΙΕΣ
9. Ηλικιακές Κατηγορίες & Έπαθλα: Θα βραβευθούν οι τρεις (3) πρώτοι άνδρες και οι τρεις (3) πρώτες γυναίκες της γενικής κατάταξης, καθώς και οι αντίστοιχοι νικητές των ηλικιακών κατηγοριών, όλοι με έπαθλα και κύπελλα και οι οποίες είναι οι ακόλουθες:
Για τους άνδρες: 20 έως 29, 30 – 39, 40 – 49, 50 – 59 και 60 ετών και άνω.
Για τις γυναίκες: 20 έως 29, 30 – 39, 40 – 49, 50 ετών και άνω.
Οι νικητές της γενικής κατηγορίας δεν εξαιρούνται από τις ηλικιακές.
Για να θεωρείται έγκυρη μια κατηγορία, θα πρέπει να συγκεντρώνει τουλάχιστον έξι (6) συμμετοχές στους άνδρες και έξι (6) συμμετοχές στις γυναίκες

10. ΝΙΚΗΤΕΣ ΠΡΟΗΓΟΥΜΕΝΗΣ ΧΡΟΝΙΑΣ : Τιμής ένεκεν, ο νικητής του αγώνα (ανεξαρτήτου φύλλου) και η νικήτρια γυναίκα συμμετέχουν χωρίς οικονομική επιβάρυνση στην διοργάνωση της επόμενης χρονιάς.

11. ΠΕΡΙΓΡΑΦΗ ΚΙ ΑΝΑΛΥΣΗ ΑΓΩΝΑ – ΠΡΟΦΙΛ ΔΙΑΔΡΟΜΗΣ – ΠΙΝΑΚΑΣ ΣΤΑΘΜΩΝ ΤΡΟΦΟΔΟΣΙΑΣ – ΑΡΧΕΙΟ GPX ΤΟΥ ΑΓΩΝΑ
Αγώνας: Νάουσα Βέρμιο Marathon ‘’6 Κορφές’’

Περιγραφή διαδρομής Νάουσα Βέρμιο Marathon «6 Κορφές»: Ο Αγώνας ξεκινάει από υψόμετρο 480 μέτρων, με συνολική θετική υψομετρική 2600 μ.
1.Το 1° χλμ. επίπεδο σε χώμα, με τα υπόλοιπα 850 μέτρα σε πλινθόκτιστο πεζοδρόμιο. Στη συνέχεια οι δρομείς στρίβουν δυο φορές αριστερά και μπαίνουν στο πρώτο ανηφορικό μονοπάτι που διασχίζει το όμορφο κτήμα «ΚΩΝΣΤΑΝΤΙΝΙΔΗ». Αφού διασχίσουν τη γαλαρία «ΚΑΝΑΡΑΚΗ», θα βγουν σε δασικό δρόμο και για λίγα μέτρα σε άσφαλτο, φτάνουν στο εξωκλήσι της «Αγίας Τριάδας» με τις κατασκηνώσεις της, έχοντας ήδη διανύσει 3,5 χλμ.
Η διαδρομή συνεχίζεται σε ανηφορικό και δύσκολο μονοπάτι περνώντας από τη θέση «ΒΡΑΧΟΣ» και οι δρομείς φτάνουν στο 6° χλμ. Από εδώ στρίβουμε αριστερά σε μονοπάτι για 1,3 χλμ και φτάνουμε στον 1ο σταθμό τον «Προφήτη Ηλία» ( 7,3 χλμ )και σε υψόμετρο 930μ. Στη συνέχεια διανύουμε μονοπάτι μέχρι και το γραφικό ξωκλήσι της «Υπαπαντής» φτάνοντας στα 8,5 χλμ της διαδρομής και σε υψόμετρο 1080μ.
Από το σημείο αυτό συνεχίζοντας σε δασοσκεπές μονοπάτι η διαδρομή μπαίνει στην μεγαλύτερη και δυσκολότερη ανηφόρα του αγώνα για περίπου 2 χλμ μέσα στο δάσος και φτάνουμε στην 1η κορφή «ΝΤΟΥΡΛΙΑ» κι έπειτα από 1,5 χλμ καλύπτοντας κι ένα μέρος αλπικού τοπίου φτάνουμε στο Ξωκλήσι του Αγίου Πνεύματος ( 12ο χλμ και 1900μ υψόμετρο ) κι έχοντας καλύψει +1400μ θετικής.

Συνεχίζοντας για 1 χλμ φτάνουμε στον 2ο σταθμό «Αεροπόρος» ( 13ο χλμ ) όπου είναι και το πρώτο όριο χρονικού αποκλεισμού στις 3,5 ώρες αγώνα.

Στη συνέχεια η διαδρομή ακολουθεί πορεία με συνεχή εναλλαγή κλίσεων επάνω σε αλπικό τοπίο περνώντας από την 2η κορφή «ΤΡΟΥΛΟΣ» η οποία βρίσκεται σε υψόμετρο 1980μ ( εδώ χρήζει έκτακτης στάσης για να θαυμάσετε ή να φωτογραφηθείτε έχοντας σε 360ο μοίρες εικόνα από Όλυμπο, Άσκιο, Βίτσι , Βόρρα , Πίνοβο , Πάϊκο , Χορτιάτη ) και συνεχίζουμε για την 3η κορφή «ΒΟΥΛΓΑΡΑ» σε υψόμετρο 2000μ που εκεί βρίσκεται η πασίγνωστη κορυφή του Χ/Κ 3-5 Πηγάδια.
Ακολουθώντας πάντα το μονοπάτι πάνω στο αλπικό τοπίο κατευθυνόμαστε στην 4η κορφή με ονομασία «ΤΣΑΝΑΚΤΣΗ» και υψόμετρο 2040μ κι από εκεί οδεύουμε στην 5η κορφή του αγώνα η οποία είναι και η υψηλότερη του Βερμίου με ονομασία «ΧΑΜΙΤΗΣ» στα 2060μ υψόμετρο και στον 3ο σταθμό του αγώνα ( 18ο χλμ ).
Έχοντας πάρει τις κατάλληλες ανάσες συνεχίζουμε την διαδρομή για την 6η και τελευταία κορφή του αγώνα την «ΜΑΥΡΗ ΠΕΤΡΑ» σε υψόμετρο 2040μ και περνώντας την λίμνη της περιοχής έχοντας καλύψει 11 χλμ αλπικής ζώνης στρίβουμε δεξιά μέσα σε δασικό μονοπάτι περνώντας από την φημισμένη πηγή (πόσιμο νερό ) του Βερμίου «ΚΑΡΑΜΠΟΥΡΝΑΡ» και ανηφορίζουμε για να φτάσουμε στην πίστα του Χ/Κ ΠΑΡΑΔΕΙΣΟΣ και κατεβαίνοντας την, φτάνουμε στην βάση του «Χ/Κ 3-5 Πηγάδια» όπου και ο κεντρικός σταθμός (4ος) του αγώνα στο 26ο χλμ και σε υψόμετρο 1440μ και το δεύτερο όριο χρονικού αποκλεισμού στις 6 ώρες αγώνα. Σε αυτό το σημείο μπορούν οι συνοδοί των αθλητών να έρθουν να δουν τους αθλητές μέσω ασφάλτινης διαδρομής μήκους 15 χλμ (θα προσφερθεί τσάϊ – χυμός ) .
Έχοντας αφήσει συνοδούς, σταθμό και μέρος της εύκολης διαδρομής συνεχίζουμε ανηφορικά και τραβερσάροντας μέσα από τους πυλώνες και παράλληλα από την μαύρη πίστα τελειώνουμε την δύσκολη απόσταση 1,7 χλμ , στρίβουμε αριστερά αρχικά σε δασικό χωματόδρομο ήπιας κλίσης και φτάνουμε στο μονοπάτι κάνοντας πάλι αριστερά που θα μας κατηφορίσει ως το λιβάδι με την ονομασία «ΝΤΟΡΝΤΟΠΟΛΗ» και συνεχίζουμε για να φτάσουμε στον 5ο σταθμό «ΚΑΨΟΥΡΑ» (32ο χλμ ) . Από αυτό το σημείο κι έπειτα ακολουθεί εύκολο και κατηφορικό μονοπάτι μήκους 3 χλμ το οποίο δίνει την ευκαιρία να τρέξει ο αθλητής απολαμβάνοντας ένα πανέμορφο κομμάτι παίρνοντας ανάσες και καταλήγοντας έτσι στον 6ο σταθμό «Προφήτη Ηλία» (35ο χλμ 930μ υψόμετρο ) όπου και το 3ο χρονικό όριο αποκλεισμού στις 7,5 ώρες αγώνα.
Από το εξωκλήσι θα κατευθυνθούν διαγωνίως δεξιά για να μπουν σε ένα ανηφορικό και δύσκολο σε κάποια σημεία μονοπάτι, που κατά τη διάσχισή του θα βρεθούν σε σημεία με υπέροχη θέα και πανέμορφα τοπία και σε 1,2 χλμ. θα φτάσουν στο ξακουστό εξωκλήσι της «ΥΠΑΠΑΝΤΗΣ», έχοντας διανύσει 37 χλμ.. Από εκεί ξεκινάει τεχνικό, στενό και σε κάποια σημεία σκοτεινό κατηφορικό μονοπάτι, μήκους 2 χλμ., με συνεχείς φουρκέτες στην περιοχή «ΜΑΥΡΟΛΑΚΑΣ» ή «ΑΜΑΖΟΝΙΟΣ», (χρειάζεται ιδιαίτερη προσοχή) και μετά οι δρομείς θα βγουν στην περιοχή «ΒΕΡΒΕΡΑ», σε υψόμετρο 580 μέτρων και απόστασης 39 χλμ όπου βρίσκεται και ο 7ος σταθμός.
Στη συνέχεια θα στρίψουν δεξιά και θα περάσουν μπροστά από το πεδίο βολής και χειροβομβίδων της Β΄ Μοίρας Καταδρομών και θα μπουν σε μονοπάτι γεμάτο καστανιές κατεβαίνοντας και κάποια σκαλοπάτια. Τέλος οι δρομείς θα κατηφορίσουν μέχρι να φτάσουν στο χαμηλότερο σημείο της διαδρομής 480 μέτρα υψόμετρο και 40 χλμ. απόστασης για να κατευθυνθούν δεξιά προς τον τερματισμό περνώντας μπροστά από τη Β Μοίρα Καταδρομών.
Προφίλ και σκίτσο 1° Νάουσα Βέρμιο Marathon 6 Κορφές

Δες εδώ τους αγώνες τρεξίματος που έχει συμμετάσχει το Running Scenes

Moschopodi Trail 2022 - Πληροφορίες Αγώνα
2022-05-08 08:00 - 17:00 | Θέατρο Μοσχοποδίου Θήβας, Thiva 322 00, Θήβας, Νομός Βοιωτίας, 322 00
Moschopodi Trail 2022 – Ο Σύλλογος Χιονοδρόμων Ορειβατών Ποδηλάτων Θήβας (ΣΧΟΠ) προκηρύσσει στην περιοχή του δάσους Μοσχοποδίου Θήβας αγώνα ορειβατικού τρεξίματος και πεζοπορίας την Κυριακή 8 Μαΐου 2022 με την επωνυμία «Moschopodi Trail 2022». Ο αγώνας περιλαμβάνει 4 διαδρομές μία των 21 χιλιομέτρων, μια των 10 χιλιομέτρων, μια των 10 χιλιομέτρων πεζοπορία και μια παιδική διαδρομή μήκους του ενός χιλιομέτρου.

Ημερομηνία Διεξαγωγής: Κυριακή 8 Μαΐου 2022
ΑΓΩΝΑΣ 21ΚΜ TRAIL RUN (Κόστος Συμμετοχής: 15€)
ΑΓΩΝΑΣ 10ΚΜ TRAIL RUN (Κόστος Συμμετοχής: 15€)
ΑΓΩΝΑΣ 10ΚΜ WALK (Κόστος Συμμετοχής: 12€)
Εγγραφές: Εδώ

Επιβεβαίωση εγγραφής :
Μετά από την εγγραφή θα πρέπει να αποσταλεί ο αριθμός απόδειξης κατάθεσης για το κόστος συμμετοχής (με το ονοματεπώνυμο του αγωνιζόμενου), με ηλεκτρονικό μήνυμα στην ηλεκτρονική διεύθυνση registration@moschopodiexperience.eu
ΟΝΟΜΑ ΤΡΑΠΕΖΑΣ : ΤΡΑΠΕΖΑ ΠΕΙΡΑΙΩΣ
ΑΡΙΘΜΟΣ ΛΟΓΑΡΙΑΣΜΟΥ : 5155099014492
IBAN: [REDACTED]
SWIFT – BIC: PIRBGRAA
ΔΙΚΑΙΟΥΧΟΣ: ΣΥΛΛΟΓΟΣ ΧΙΟΝΟΔΡΟΜΩΝ ΟΡΕΙΒΑΤΩΝ ΠΟΔΗΛΑΤΩΝ ΘΗΒΑΣ
Το ποσό συμμέτοχης πρέπει να κατατεθεί στον παραπάνω λογαριασμό μέσα σε 3 εργάσιμες ημέρες. Εάν η κατάθεση γίνει από άλλη τράπεζα τα έξοδα εμβάσματος επιβαρύνουν τον εκάστοτε αθλητή. ‘
Moschopodi Trail 2022 – Χάρτες Διαδρομών και Υψομετρικά προφίλ
Χάρτης Διαδρομής Moschopodi Trail 21km
Χάρτης Διαδρομής Moschopodi Trail 21km

Υψομετρικές Διαφορές Διαδρομής Moschopodi Trail 21km
Δες εδώ τους αγώνες τρεξίματος που έχει συμμετάσχει το Running Scenes

Atlas Trail Running 2022
2022-03-13 09:00 - 17:00 | Μαλακάσα (πριν το παρεκκλήσι του Αγίου Μερκουρίου), Malakasa 190 11, Malakasa, 190 11
Atlas Trail Running 2022: Ζήσε την εμπειρία του ορεινού τρεξίματος στο αγώνα βουνού ATLAS TRAIL RUNNING στην περιοχή της Μαλακάσας με τρεις διαδρομές 24χλμ. – 11χλμ. – 6χλμ. για κάθε απαίτηση οποιουδήποτε δρομέα. Τρέξε τα βουνά της Μαλακάσας με​ τεχνικά σημεία στο τερέν, δασικούς δρόμους, διαδρομές που θα σας δώσουν κίνητρο να συνεχίσετε να αγωνίζεστε σε ορεινούς αγώνες.
Το 60% της διαδρομής αποτελείται από δασικούς δρόμους και το 40% από μονοπάτια. Έτσι αυτός ο αγώνας θα σας μείνει αξέχαστος, λόγω του γραφικού και καταπράσινου τοπίου που θα συναντήσετε. Κατά τη διάρκεια του αγώνα σας θα συναντήσετε δύο παρεκκλήσια, του Προφήτη Ηλία και του Αγίου Μερκουρίου. Η διαδρομή χαρακτηρίζεται μέτριας δυσκολίας αλλά υπάρχουν και τεχνικά σημεία. Επίσης, απαιτείται μια σχετικά μικρή εμπειρία σε αγώνες βουνού. Είναι υποχρεωτικό τα παπούτσια των αθλητών να είναι κατάλληλα για βουνό και η χρήση υδροδοχείου.

ΗΜΕΡΟΜΗΝΙΑ ΑΓΩΝΑ 13/03/2022
ΤΟΠΟΣ ΔΙΕΞΑΓΩΓΗΣ: Μαλακάσα (πριν το παρεκκλήσι του Αγίου Μερκουρίου) πολύ κοντά στην Ιπποκράτειο πολιτεία.
ΕΓΓΡΑΦΕΣ για Atlas Trail Running 2022: https://www.asagwn.com/race_registration

Κόστος συμμετοχής

Για τον αγώνα των 24 χλμ. 17 ευρώ
Για των αγώνα των 11 χλμ. 12 ευρώ
Για των αγώνα των 6 χλμ. 10 ευρώ

Σε περίπτωση ματαίωσης του αγώνα, θα επιστραφεί ακέραιο το αντίτιμο συμμετοχής εντός 30 ημερών.
Σε περίπτωση αναβολής του αγώνα, δεν επιστρέφεται το κόστος συμμετοχής.
Σταθμοί ανεφοδιασμού για τον αγώνα 24 χλμ.

1ος 3 χλμ. νερό και ηλεκτρολύτες
2ος 11 χλμ. νερό, ηλεκτρολύτες και μπισκότα
3ος 15 χλμ. νερό και ηλεκτρολύτες
4ος 18 χλμ. νερό
5ος τερματισμός νερό, ηλεκτρολύτες και μπανάνα

Σταθμοί ανεφοδιασμού για τον αγώνα 11 χλμ.

1ος 5 χλμ. νερό και ηλεκτρολύτες
2ος τερματισμός νερό, ηλεκτρολύτες και μπανάνα

Σταθμοί ανεφοδιασμού για τον αγώνα 6 χλμ.

1ος 2 χλμ. νερό
2ος τερματισμός νερό, ηλεκτρολύτες και μπανάνα

ΠΡΟΣΟΧΗ Οι συμμετέχοντες θα πρέπει να προσκομίσουν πιστοποιητικό προληπτικού ελέγχου (testing): PCR test 72 ωρών ή rapid test 48 ωρών self test εντός 24 ωρών (συστήνεται να διενεργείται την ημέρα του αγώνα). Από τους προληπτικούς ελέγχους με τεστ αντιγόνου COVID-19, εξαιρούνται όσοι προσκομίζουν πιστοποιητικό εμβολιασμού ή πιστοποιητικό νόσησης (εκδίδεται 30 ημέρες μετά τον πρώτο θετικό έλεγχο και ισχύει εώς 180 ημέρες μετά τη νόσηση). Όλοι οι εθελοντές και το προσωπικό της διοργάνωσης θα κάνει Self-test την ημέρα του αγώνα.

Δες εδώ τους αγώνες τρεξίματος που έχει συμμετάσχει το Running Scenes

Methana Volcano Challenge - 1ος ορεινός Αγώνας
2022-03-12 08:00 - 2022-03-13 17:00 | Λιμανι Μεθάνων, 25is Martiou 103, Methana, Mέθανα, 180 30
Methana Volcano Challenge – 1ος ορεινός Αγώνας
Ο Εμπορικός και Επαγγελματικός Σύλλογος Μεθάνων με συνδιοργανωτές την Saronic Outdoor Activities , Saronic Triathlon Club,με μεγάλο υποστηρικτή το Volcanotrails ανακοινώνουν τον 1ο Ορεινό Αγώνα αναψυχής ‘’ Methana Volcano Challenge ’’ ο οποίος θα διεξαχθεί το διήμερο 12 και 13 Μαρτίου 2022.
• Lava Trail Run 25 Km
• Fuego Trail Run 12.5 Km
• Fun Run 5.3 km
Ημερομηνία διεξαγωγής: Σάββατο 12 & 13/03/2022
Tόπος διεξαγωγής: Μέθανα, Δήμου Τροιζηνίας – Μεθάνων
Σάββατο 12.03.2022
• Αγώνας Δρόμου 5,3 χλμ (Fun RUN 5.3 Km) – Εκκίνηση 16:30
Κυριακή 13.03.2022
• Lava Trail Run 25 Km – Εκκίνηση: 10:00
• Fuego Trail Run 12.5 Km – Εκκίνηση: 10:30
Εγγραφές Methana Volcano Challenge – 1ος ορεινός Αγώνας:
Για ηλεκτρονικές εγγραφές παρακαλούμε πατήστε εδώ.
Υψομετρικό προφίλ Διαδρομής Methana Volcano Challenge 24Km

ΣΥΝΟΠΤΙΚΟ ΠΡΟΓΡΑΜΜΑ ΔΙΗΜΕΡΟΥ Methana Volcano Challenge
Σάββατο 12/03/2022
11:00 μ.μ.: Άνοιγμα γραμματείας για παραλαβή chip και BIB Number στο Πολιτιστικό Κέντρο Μεθάνων (παράδρομος επί της οδού Χρ. Μαλτέζου)
16:30 μ.μ.: Εκκίνηση Αγώνα Δρόμου 5.3 χλμ (Fun RUN 5.3 Km)
18:00 μ.μ.: Ολοκλήρωση Αγώνα Δρόμου 5.3 χλμ (Fun RUN 5.3 Km)
19:30 μ.μ.: Κλείσιμο γραμματείας
20:00 μ.μ: Τεχνική ενημέρωση στο Πολιτιστικό Κέντρο Μεθάνων
Κυριακή 13/03/2022
07:30 π.μ.: Άνοιγμα γραμματείας για παραλαβή αγωνιστικού πακέτου στην Εκκίνηση του αγώνα.
10:00 π.μ.: Κλείσιμο γραμματείας (chip και BIB Number θα δίνονται μέχρι τις 9:30 για τον Αγώνα των 25 χλμ και μέχρι τις 10:00 για τον Αγώνα των 12,5 χλμ).
10:00 π.μ.: Εκκίνηση Αγώνα Lava Trail Run 25 Km
10:30 π.μ.: Εκκίνηση Αγώνα Fuego Trail Run 12.5 Km
13:00 μ.μ.: Αναμενόμενη ώρα άφιξης πρώτου δρομέα του μεγάλου αγώνα
12:30 μ.μ.: Ολοκλήρωση Ορεινού Αγώνα 12,5 χλμ
13:00 μ.μ.: Απονομές Αγώνα 12,5 χλμ
14:00 μ.μ.: Απονομές Αγώνα 25 χλμ
16:00 μ.μ.: Ολοκλήρωση Ορεινού Αγώνα 25 χλμ.

Δες εδώ τους αγώνες τρεξίματος που έχει συμμετάσχει το Running Scenes

7ος Αγώνας Δρόμου Ραμνούς-Γραμματικό
2022-02-27 08:00 - 17:00 | Κεντρική πλατεία Γραμματικού, Epar.Od. Marathon-Kapandritiou 17-1, Grammatiko 190 07, Γραμματικό, Γραμματικό, 190 07
Αποτελέσματα 7ος Αγώνας Δρόμου Ραμνούς-Γραμματικό 17km & 6500m – Ο Σύλλογος Μαραθωνοδρόμων ΤΕΛΜΗΣΣΟΣ Ν.ΜΑΚΡΗΣ – ΜΑΡΑΘΩΝΟΣ, με την υποστήριξη του συλλόγου γυναικών Γραμματικού καθώς και του συλλόγου νεολαίας Γραμματικού, και υπό την αιγίδα του Δήμου Μαραθώνα καθώς και της ΕΟΣΛΜΑ-Υ, συνδιοργανώνουν τον αγώνα δρόμου απόστασης 17 χλμ και 6,5χλμ με εκκίνηση και τερματισμό ένα από τα ωραιότερα χωριά τις Αττικής, το Γραμματικό.
Ο 7ος Δρόμος Ραμνούς θα διεξαχθεί την Κυριακή 27 Φεβρουαρίου 2022 και ώρα εκκίνησης 10:00πμ στην κεντρική πλατεία Γραμματικού για τον αγώνα των 17 χλμ, και ώρα εκκίνησης 10:30πμ στην κεντρική πλατεία Γραμματικού για τον αγώνα των 6,5χλμ. Εκκίνηση και Τερματισμός στην κεντρική πλατεία Γραμματικού.Στον αγώνα θα υπάρχει ηλεκτρονική χρονομέτρηση. Θα δοθεί μετάλλιο και αναμνηστικά σε όλους τους τερματίσαντες, καθώς και στον τερματισμό θα σας περιμένει παραδοσιακό τοπικό κέρασμα.
Αποτελέσματα 7ος Αγώνας Δρόμου Ραμνούς
Βρες τα Αποτελέσματα 7ος Αγώνας Δρόμου Ραμνούς-Γραμματικό 17km ΕΔΩ.
7ος Αγώνας Δρόμου Ραμνούς-Γραμματικό

17 χλμ
Κυριακή 27 Φεβρουαρίου 2022
Κεντρική πλατεία Γραμματικού
Κόστος εγγραφής: 5 ΕΥΡΩ
Δήλωση συμμετοχής: http://www.telmissos.gr/dilwsi

Διαδρομή του Αγώνα 7ος Αγώνας Δρόμου Ραμνούς-Γραμματικό
Η εκκίνηση του αγώνα των 17 χλμ δίνεται στις 10:00πμ από την κεντρική πλατεία Γραμματικού με κατεύθυνση προς τον αρχαιολογικό χώρο Ραμνούντας και επιστροφή τερματισμό στην κεντρική πλατεία Γραμματικού.
Η διαδρομή του αγώνα των 17 χλμ έχει εκκίνηση και τερματισμό την κεντρική πλατεία Γραμματικού πλατεία Ηρώων με κατεύθυνση εντός του χωριού και περιλαμβάνει τις οδούς Πίνδου- Ριμινι- Προφήτη Ηλία- κατασκηνώσεις Αthitaki Sports Village – Σελκι- προς Σεσι- περιοχή Λιμικο- αρχαιολογικός χώρος εξωτερικά Ραμνούντα και επιστροφή ξανά από την ίδια διαδρομή. Περίπου στο 7ο χλμ μπαίνουμε σε βατή χωμάτινη δασικήδιαδρομή ΟΧΙ ΜΟΝΟΠΑΤΙ απόστασης 1800μ με κατεύθυνση στον αρχαιολογικό χώρο Ραμνούντα εξωτερικά με αναστροφή και επιστροφή από τον ίδιο χωμάτινο δασικό δρόμο 1800μ βγαίνοντας στην ασφαλτινη διαδρομή και με την ίδια κατεύθυνση επιστροφή προς τον τερματισμό στην κεντρική πλατεία Ηρώων στο Γραμματικό.
Η εκκίνηση του αγώνα των 6,5χλμ( είναι 6.400μ) δίνεται στις 10:30πμ από την κεντρική πλατεία Γραμματικού και έχει εκκίνηση και τερματισμό την κεντρική πλατεία του Γραμματικού πλατεία Ηρώων με κατεύθυνση εντός του χωριού και περιλαμβάνει τις οδούς Πίνδου- Ριμινι- Προφήτη Ηλία με κατεύθυνση προς περιοχή Σελκι και επιστροφή από την κατασκήνωση sports village Athitaki και τερματισμό από την ίδια διαδρομή στην πλατεία Ηρώων στο Γραμματικό.
Θα υπάρχουν σταθμοί εφοδιασμού ανά 3χλμ. με νερό-ισοτονικό-μπανάνα. Επίσης θα υπάρχει σήμανση διαδρομής και αρίθμηση ανά χλμ.

Δες εδώ τους αγώνες τρεξίματος που έχει συμμετάσχει το Running Scenes

7ο Lycabettus Run
2022-02-27 08:00 - 17:00 | Ευβοίας
Το 7ο Lycabettus Run έρχεται στις 27 Φεβρουαρίου 2022. Η Οργανωτική Επιτροπή της δημοφιλούς και βραβευμένης διοργάνωσης τρεξίματος Lycabettus Run, ανακοινώνει την ημερομηνία της επόμενης διοργάνωσης. Έτσι λοιπόν το 7ο Lycabettus Run (δεν πραγματοποιήθηκε το 2021 εξαιτίας του covid-19), θα πραγματοποιηθεί την Κυριακή 27 Φεβρουαρίου 2022.
Τη διοργάνωση θα επιμεληθεί η εταιρεία MYSPORTEVENT με την ευγενική υποστήριξη του St. George Lycabettus Lifestyle Hotel.
Σύντομα θα δημοσιευτεί η πλήρης προκήρυξη της διοργάνωσης.
Σύντομα θα ανοίξουν και οι εγγραφές, μέσα από την ιστοσελίδα της διοργάνωσης.
Περισσότερες πληροφορίες:
Site: www.lycabettusrun.gr
Facebook Page: www.facebook.com/lycabettusrun

Δες εδώ τους αγώνες τρεξίματος που έχει συμμετάσχει το Running Scenes

22ος Δρόμος Βουνού - Υμηττός 2022
2022-02-20 08:00 - 17:00 | Αθλητικό Κέντρο Χολαργού «ΑΝΤΩΝΗΣ ΠΟΛΥΔΩΡΑΣ», Αργυροκάστρου και Νευροκοπίου, Παπάγος, Αττικής, 155 61
Ο Δημοτικός Οργανισμός Πολιτισμού Αθλητισμού & Περιβάλλοντος προκηρύσσει τον “22ος Δρόμος Βουνού – Υμηττός 2022”, ο οποίος θα διεξαχθεί την Κυριακή 20 Φεβρουαρίου 2022.
ΗΜΕΡΟΜΗΝΙΑ ΔΙΕΞΑΓΩΓΗΣ: Κυριακή 20 Φεβρουαρίου 2022
ΩΡΑ ΕΚΚΙΝΗΣΗΣ: 10:00 π.μ.
ΤΟΠΟΣ ΕΚΚΙΝΗΣΗΣ & ΤΕΡΜΑΤΙΣΜΟΣ: Αθλητικό Κέντρο Χολαργού «ΑΝΤΩΝΗΣ ΠΟΛΥΔΩΡΑΣ» (τέρμα οδού Σύρου)
ΔΗΛΩΣΕΙΣ ΣΥΜΜΕΤΟΧΗΣ: Θα γίνονται αποκλειστικά διαδικτυακά στο παρακάτω link:
https://www.myrace.gr/event/3492/registrations.html από την Δευτέρα 27/12/2021 έως και την Κυριακή 30/1/2022. Οι συμμετέχοντες πρέπει να αποστέλλουν μία συμμετοχή. Δεν θα πραγματοποιηθούν εγγραφές την ημέρα του αγώνα.
Δικαίωμα συμμετοχής έχουν όλοι όσοι είναι άνω των 18 ετών και θα πρέπει να προσκομίσουν:

πιστοποιητικό εμβολιασμού (τουλάχιστον 14 ημερών από την ολοκλήρωση του) ή
βεβαίωση νόσησης (των τελευταίων 90 ημερών) ή
αρνητικό PCR 72 ωρών ή
Rapid-test 48 ωρών

ΟΡΙΟ ΣΥΜΜΕΤΟΧΩΝ: Ο ανώτατος αριθμός συμμετοχών ανέρχεται στις 300 (τριακόσιες).
Τηλέφωνα επικοινωνίας: 2106543879 (εσωτ. 1), 2106549408, 2106549033
ΚΟΣΤΟΣ ΣΥΜΜΕΤΟΧΗΣ:

Κόστος συμμετοχής 5,00 €, για ετεροδημότες

Δημότες / Κάτοικοι Παπάγου – Χολαργού: Δωρεάν

Το ποσό θα κατατίθεται στον παρακάτω λογαριασμό του ΔΟΠΑΠ στην EUROBANK:
Αριθ. Λογαρ.: 00260644610200161813 – IBAN: [REDACTED] (τα τραπεζικά έξοδα επιβαρύνουν τους συμμετέχοντες).
ΧΡΟΝΟΜΕΤΡΗΣΗ: Θα πραγματοποιηθεί ηλεκτρονική χρονομέτρηση, από την εταιρεία All About Running.
ΠΑΡΑΔΟΣΗ ΑΡΙΘΜΩΝ: Το Σάββατο 5 Φεβρουαρίου 2022, 10:00 – 15:00, στα γραφεία του Δ.Ο.Π.Α.Π., της Κοινότητας Χολαργού, στο Αθλητικό Κέντρο Χολαργού «ΑΝΤΩΝΗΣ ΠΟΛΥΔΩΡΑΣ» (τέρμα οδού Σύρου) και την Κυριακή 6 Φεβρουαρίου 2022, 08:00-09:30 (αυστηρά), από την γραμματεία του αγώνα.
Η παράδοση των αριθμών θα γίνεται με την επίδειξη:

της αστυνομικής ταυτότητας ή του διαβατηρίου ή του διπλώματος οδήγησης και
πιστοποιητικού εμβολιασμού (τουλάχιστον 14 ημερών από την ολοκλήρωση του) ή
βεβαίωσης νόσησης (των τελευταίων 90 ημερών) ή
αρνητικό PCR 72 ωρών ή
Rapid-test 48 ωρών

ΕΠΑΘΛΑ: Θα δοθούν κύπελλα στους 1ους κάθε κατηγορίας, μετάλλια στους τρεις (3) 1ους κάθε κατηγορίας και αναμνηστικά μετάλλια, θα δοθούν σε όλους τους συμμετέχοντες. Θα υπάρχει η δυνατότητα έκδοσης ηλεκτρονικού διπλώματος.
Δεν θα πραγματοποιηθεί τελετή απονομών, οι νικητές/τριες κάθε κατηγορίας θα παραλαμβάνουν μόνοι τους το μετάλλιο τους, χωρίς επαφή με άλλους και συνωστισμό.
ΙΑΤΡΙΚΟΣ ΕΛΕΓΧΟΣ: Η υποβολή σε ιατρικό έλεγχο των αθλητών και των αθλητριών είναι απαραίτητη για την συμμετοχή τους στον αγώνα. Οι αθλητές και οι αθλήτριες μετέχουν στον “22ος Δρόμος Βουνού – Υμηττός 2022″, με δική τους ευθύνη.
ΙΑΤΡΙΚΗ ΥΠΟΣΤΗΡΙΞΗ: Στον “22ος Δρόμος Βουνού – Υμηττός 2022″ θα υπάρχει παρουσία ιατρών και ασθενοφόρου.
ΔΙΑΔΡΟΜΗ: Ο Ημιμαραθώνιος Δρόμος Βουνού (21 χλμ.) διεξάγεται σε άσφαλτο και σκληρό χωματόδρομο με υψομετρική διαφορά 350μ. και θεωρείται δρόμος δύσκολος και με προχωρημένες απαιτήσεις από πλευράς φυσικής κατάστασης για τον αθλητή και την αθλήτρια.
ΓΕΝΙΚΕΣ ΠΑΡΑΤΗΡΗΣΕΙΣ:

Σε κανένα σημείο της διοργάνωσης δεν επιτρέπεται η παρουσία θεατών και συστήνεται σε όλους τους συμμετέχοντες να μην συνοδεύονται από άτομα που δεν θα λάβουν μέρος στη διοργάνωση.
Δεν θα υπάρχει η δυνατότητα χρήσης αποδυτηρίων, ούτε αντίστοιχα και η φύλαξη προσωπικών αντικειμένων.

Δες εδώ τους αγώνες τρεξίματος που έχει συμμετάσχει το Running Scenes

6ο Veikou Trail
2022-02-06 08:00 - 17:00 | Άλσος Βεΐκου, Galatsi 111 47, Γαλάτσι, Αττικής, 111 47, Ελλάδα
6ο Veikou Trail -Η Οργανωτική Επιτροπή του 6ου Veikou Trail, μετά και την απαραίτητη έγκριση του Υγειονομικού Πρωτοκόλλου, από την Αρμόδια Υγειονομική Επιστημονική Επιτροπή της ΓΓΑ, ανακοινώνει την νέα ημερομηνία διεξαγωγής του 6ου Veikou Trail.
Έτσι λοιπόν η διοργάνωση θα πραγματοποιηθεί την Κυριακή 06 Φεβρουαρίου.
Οι εγγραφές θα ανοίξουν σύντομα. Οι εγγραφές που έχουν πραγματοποιηθεί μέχρι και το κλείσιμο, είναι ενεργές και όσοι δρομείς επιθυμούν να λάβουν μέρος στην νέα ημερομηνία, μπορούν να προχωρήσουν στην πληρωμή του αντιτίμου συμμετοχής.
Οι εγγραφές θα κλείσουν την Τετάρτη 26 Ιανουαρίου στις 12 το βράδυ.
Όσοι δρομείς έχουν ολοκληρώσει την εγγραφής τους και αδυνατούν ή δεν επιθυμούν να λάβουν μέρος στην νέα ημερομηνία, θα λάβουν πίσω το αντίτιμο συμμετοχής. Θα πρέπει όμως απαραίτητα να επικοινωνήσουν με την διοργάνωση, στο info@veikoutrail.gr, αποστέλλοντας τραπεζικό λογαριασμό Πειραιώς με το όνομα του δικαιούχου. Επίσης θα πρέπει να αναφέρουν το ονοματεπώνυμο του δρομέα και τον αριθμό VT-… της εγγραφής τους. Σε περίπτωση άλλης Τράπεζας, εκτός της συνεργαζόμενης, θα επιστρέφεται το ποσό της εγγραφής μείον της τραπεζικής προμήθειας.
Η ακύρωση της συμμετοχής είναι δυνατή μέχρι και το κλείσιμο των εγγραφών. Μετά το πέρας της ημερομηνίας και της ώρας που έχει ανακοινωθεί, δεν υπάρχει δυνατότητα ακύρωσης και επιστροφή του αντιτίμου συμμετοχής.
Για περισσότερες πληροφορίες, οι δρομείς μπορούν να επικοινωνούν με την οργανωτική επιτροπή του αγώνα μέσω email στο info@veikoutrail.gr. Διαρκής ενημέρωση για το 6ο Veikou Trail παρέχεται επίσης μέσω της ιστοσελίδας της διοργάνωσης www.veikoutrail.gr και της σελίδας facebook www.facebook.com/veikoutrail
Αποστάσεις αγώνων

– Αγώνας Trail (κυρίως χωμάτινος) 5 χλμ
– Αγώνας Trail (κυρίως χωμάτινος) 10 χλμ
– Αγώνας Trail 10 χλμ Relay (2 X 5χλμ)

Για περισσότερες πληροφορίες, οι δρομείς μπορούν να επικοινωνούν με την οργανωτική επιτροπή του αγώνα μέσω email στο info@veikoutrail.gr.
Διαρκής ενημέρωση για το 6ο Veikou Trail παρέχεται επίσης μέσω της ιστοσελίδα της διοργάνωσης www.veikoutrail.gr και της σελίδας facebook www.facebook.com/veikoutrail

Δες εδώ τους αγώνες τρεξίματος που έχει συμμετάσχει το Running Scenes

13oς Αγώνας Ορεινού Δρόμου Άρμα Πάρνηθας 2021
2021-10-17 08:00 | Πάρνηθα, Άνω Λιόσια, Άνω Λιόσια, Δερβενοχώρια, 13341
«Ο Ελληνικός Πολιτιστικός Ορειβατικός Σύλλογος (Ε.Π.Ο.Σ.) Φυλής διοργανώνει την Κυριακή 17 Οκτωβρίου 2021 και για 13η συνεχή χρονιά τον 13oς Αγώνας Ορεινού Δρόμου Άρμα Πάρνηθας 2021 (δύο διαδρομές μήκους: α. 17 χλμ. για έμπειρους δρομείς και β. 10 χλμ. για το ευρύ κοινό) περιμετρικά της χαρακτηριστικής ορθοπλαγιάς «Άρμα» στη δυτική πλευρά του Εθνικού Δρυμού της Πάρνηθας».
Διάβασε εδώ την εμπειρία συμμετοχής μου στο Άρμα Πάρνηθας “Άρμα Πάρνηθας: O Λαγός και το βουνίσιο αλισβερίσι”
Θα περιλαμβάνει αποστάσεις

17χλμ
10 χλμ

13oς Αγώνας Ορεινού Δρόμου Άρμα Πάρνηθας 2021

Η μικρή διαδρομή, είναι μήκους 10 χλμ. (από τα οποία 2,5χλμ. σε μονοπάτι) με 300 μέτρα αθροιστικής υψομετρικής διαφοράς. Η διαδρομή αυτή απευθύνεται σε λιγότερο έμπειρους δρομείς που θέλουν να συμμετάσχουν και να τρέξουν στην δασωμένη Δυτική Πάρνηθα.
Η καθιερωμένη διαδρομή εκτείνεται σε μήκος 17 χλμ. με 900 περίπου μέτρα αθροιστικής υψομετρικής διαφοράς και κινείται σε περιοχές ιδιαίτερης φυσικής ομορφιάς της Δυτικής Πάρνηθας, περιμετρικά της χαρακτηριστικής ορθοπλαγιάς «Άρμα», η οποία αποτελεί το φυσικό όριο της ονομαστής χαράδρας της Γκούρας. Περνά από ορειβατικά μονοπάτια, ρυάκια και δασικούς δρόμους που συναντούν σημεία με φυσική και ιστορική σημασία για την περιοχή (ρέμα Γιαννούλας, πηγή Ταμίλθι, πηγές αρχαίας Φυλής) και σε περιοχή δασωμένη, η οποία σώθηκε από την καταστροφική πυρκαγιά του 2007
Η παραλαβή των πακέτων συμμετοχής (αριθμός – chip χρονομέτρησης κλπ.) γίνεται την ημέρα του αγώνα από τις 07:30 έως τις 09:00 από τη Γραμματεία (Πηγές Αρχαίας Φυλής).
Η αφετηρία και ο τερματισμός και των 2 διαδρομών είναι οι Πηγές της Αρχαίας Φυλής. Η εκκίνηση είναι κοινή και δίνεται στις09:30.
Ο αγώνας λήγει 3:30 ώρες μετά την εκκίνηση και σταματά η χρονομέτρηση.

Δες εδώ τους αγώνες τρεξίματος που έχει συμμετάσχει το Running Scenes

1oυ West Run Würth
2021-10-17 | 1oυ West Run Würth, ΑΓΙΟΙ ΑΝΑΡΓΥΡΟΙ ΑΤΤΙΚΗΣ, Αθήνα, 13561
Ανοίγουν σύντομα οι εγγραφές του 1oυ West Run Würth
1oυ West Run Würth Την Κυριακή 17 Οκτωβρίου 2021 θα πραγματοποιηθεί η διοργάνωση με την επωνυμία 1ο West Run Würth, που έρχεται να ταράξει τα νερά της δρομικής κοινότητας.
Το 1ο West Run Würth αποτελεί μια διοργάνωση του δήμου Αγίων Αναργύρων – Καματερού. Την επιμέλεια και την τεχνική υποστήριξη της διοργάνωσης έχει αναλάβει η My Sportevent. Η Οργανωτική Επιτροπή της διοργάνωσης ανακοινώνει ότι οι εγγραφές για το 1ο West Run Würth θα ανοίξουν άμεσα, εντός των επόμενων ημερών και θα είναι διαθέσιμες μέσα από την ιστοσελίδα της διοργάνωσης www.westrun.gr.
Θα περιλαμβάνει αποστάσεις

20 χλμ, σκυταλοδρομία
20 χλμ (2 Χ 10 χλμ)
5 χλμ και παιδικό αγώνα.

Η ιστοσελίδα της διοργάνωσης ενημερώνεται τακτικά, και οι ενδιαφερόμενοι δρομείς, μπορούν να την επισκέπτονται για οποιαδήποτε πληροφορία. Για περισσότερες πληροφορίες, οι δρομείς μπορούν να επικοινωνούν με την οργανωτική επιτροπή του αγώνα μέσω email στο info@westrun.gr
Κάνε like στη σελίδα στο facebook & follow στο instagram για να μαθαίνεις πρώτος του νέου μεγάλου δρομικού γεγονότος!!!
Hashtag: #westrun #westrunwürth #würthellas #würth #mysportevent

Δες εδώ τους αγώνες τρεξίματος που έχει συμμετάσχει το Running Scenes

Skyros Run 2021
2021-08-28 08:00 - 17:30 | Ευβοίας
Στις 27, 28 και 29 Αυγούστου καρδιά του δρομικού, fitness και πολιτιστικού κινήματος “χτυπάει” στο όμορφο νησί των βορείων Σποράδων όπου φέτος θα πραγματοποιηθει το Skyros Run 2021.
Πρόκειται για τη 3η διοργάνωση η οποία ξεφεύγει από τα συνηθισμένα και έχει καθιερωθεί πια σαν ένας από τους σημαντικότερους αγώνες στο δρομικό καλεντάρι, τόσο για την αθλητική όσο και για την πολιτιστική της διάσταση.
Με 4 αγώνες 21χλμ, 10χλμ, 5χλμ, 1000μ για παιδιά το Skyros Run αυξάνει το κοινό του και μπαίνει δυναμικά στα δρομικά events φιλοδοξώντας να κάνει τη διαφορά. Ταυτόχρονα πλήθος παράλληλων εκδηλώσεων, με έμφαση στον πολιτισμό αλλά και για πρώτη φορά fitness εκδηλώσεις, με τη συμμετοχή γνωστών επαγγελματιών του χώρου, φιλοδοξούν να κρατήσουν αμείωτο το ενδιαφέρον των συμμετεχόντων.
Περισσότερες πληροφορίες στο https://www.skyrosrun.com/ και https://www.facebook.com/skyrosrun/
Skyros Run 2021
Πρόγραμμα Skyros Run 2021
ΠΑΡΑΣΚΕΥΗ 27/8
-Γραμματεία, παραλαβή πακέτων συμμετοχής
Ώρα: 17.00 – 19.00
Τόπος: κεντρική πλατεία Σκύρου
-Welcome night, pasta party
Ώρα: 21.00
Τόπος: ΑΙΓΑΙΟΡΙΣ Πολυχώρος
-Τεχνική ενημέρωση
-Παραδοσιακοί χοροί από την χορευτική ομάδα Σκύρου
-Γεύμα με ζυμαρικά
-Ζωντανή ελληνική μουσική
*Στον χώρο θα διατίθενται ποτά σε ειδικές τιμές για τους δρομείς και τους συνοδούς τους.
ΣΑΒΒΑΤΟ 28/8
-Γραμματεία, παραλαβή πακέτων συμμετοχής
Ώρα: 10.00-14.00
Τόπος: Juicy beach bar, παραλία Μαγαζιά
Ώρα: 16.00-17.00
Τόπος: Κεντρική πλατεία Σκύρου
-Pilates beach session
Ώρα: 11.00 – 11.50
Τόπος: Juicy beach bar, παραλία Μαγαζιά.
Φορέστε το μαγιό σας, φέρτε την πετσέτα σας και χαλαρώστε με ένα πρόγραμμα pilates υπό την καθοδήγηση της καθηγήτριας φυσικής αγωγής-εκπαιδεύτρια pilates Σοφία Καρυώτη.
-Εκκίνηση αγώνων
1.Παιδικός αγώνας: εκκίνηση Γυμνάσιο Σκύρου
Ώρα: 17.00
2. 21χλμ. εκκίνηση κεντρική πλατεία Σκύρου
Ώρα: 17.45
3. 10χλμ. εκκίνηση κεντρική πλατεία Σκύρου
Ώρα: 18.00
4. 5χλμ. εκκίνηση κεντρική πλατεία Σκύρου
Ώρα: 18.15
– Δωρεάν μπουφές για τους δρομείς
Ώρα: 20.00
Τόπος: κεντρική πλατεία Σκύρου
– Απονομές

Ώρα: 20.30
Τόπος: κεντρική πλατεία Σκύρου
– After race party
Ώρα: 22.30
Τόπος: Οινώ καφέρ μπαρ, Χώρα.
* Ειδικές τιμές στα ποτά για όλους τους δρομείς και τους συνοδούς τους
ΚΥΡΙΑΚΗ 29/8
-Pilates beach session vol.2

Ώρα: 11.00-11.50

Τόπος: Αμμουδιά beach bar, παραλία Μαγαζιά.

Φορέστε το μαγιό σας, φέρτε την πετσέτα σας και χαλαρώστε με ένα πρόγραμμα pilates υπό την καθοδήγηση της καθηγήτριας φυσικής αγωγής-εκπαιδεύτρια pilates Σοφία Καρυώτη.
– Beach fun games
Ώρα: 12.00 – 12.45

Τόπος: Αμμουδιά beach bar, Παραλία Μαγαζιά

Συνδυάζουμε παιχνίδι και γυμναστική αποθεραπείας υπό την καθοδήγηση των personal trainers Μαριλίνα Βακονδίου και Μαρίας Μαλαματίνη.

-Kid’s athletics
Ώρα: 11.30 – 12.30
Τόπος: Αμμουδιά beach bar, Παραλία Μαγαζιά

Παιχνίδια στην άμμο για παιδιά υπό την καθοδήγηση της γυμνάστριας-fitness running coach Έφης Σαλμά και της πρωταθλήτριας στο
άλμα εις μήκος Oxana Koreneva

-Beach acro yoga
Ώρα: 13.00 – 13.45
Τόπος: Αμμουδιά beach bar, Παραλία Μαγαζιά

Παρακολουθείστε ένα εντυπωσιακό πρόγραμμα ακροβατικής γιόγκα και μάθετε τις βασικές της αρχές υπό την καθοδήγηση της δασκάλας γιόγκα Ζωής Μελέτη.

-Beach party
Ώρα: 14.00 – 18.00
Τόπος: Αμμουδιά beach bar, Παραλία Μαγαζιά

*Φαγητό και ποτό σε ειδικές τιμές για όλους τους δρομείς και τους συνοδούς τους

Δες εδώ τους αγώνες τρεξίματος που έχει συμμετάσχει το Running Scenes
